PROCES VERBAL
Nr. 3 din 31.03.2015

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți 

membrii Consiliului de Observatori: Larisa CĂLUGĂRU, Stela NISTOR, Ludmila VASILACHE, Doina DELEU, Petru GROZAVU, Vitalie ȚAPEȘ, Lilia GUREZ.

Au asistat:
A.DOROGAN – Preşedinte interimar al IPNA Compania „Teleradio-Moldova”; A. VICOL – șef Serviciului Juridic al IPNA Compania „Teleradio-Moldova”.

S-a votat începerea şedinţei, ora 15:00

Ordinea de zi publicată:
1. Alegerea secretarului ședinței Consiliul de Observatori al IPNA Compania „Teleradio-Moldova” din 31 martie 2015.
2. Examinarea sesizării parvenite din partea Consiliului Coordonator al Audiovizualului cu privire la Caietul de Sarcini al IPNA Compania „Teleradio-Moldova” pentru anul 2015.
3. Identificarea unei soluții pentru alegerea secretarului CO.
4. Diverse.
„Pentru” – 7 voturi (unanim)
1. Alegerea Secretarului şedinţei CO din 31.03.2015
A fost propusă candidatura dnei. L. Gurez la funcţia de Secretar al şedinţei.

S-a votat: „Pentru” – 7 voturi (unanim)

2. Membrii CO au examinat sesizarea parvenită din partea CCA. Avînd în vedere că  Președinte IPNA Compania „Teleradio-Moldova”  urmează a fi ales în luna aprilie, s-a decis ca examinarea Caietului de Sarcini a IPNA Compania „Teleradio-Moldova”   să aibă loc ulterior acestui eveniment. O scrisoarea în acest sens urmează a fi remisă CCA. 
Textul scrisorii se atașează: 
                                                                                              Dlui Dinu CIOCAN,                        Președintele Consiliului Coordonator al Audiovizualului
Stimate domnule Președinte
Prin prezenta, cu referire la scrisoarea nr.129 din 19.03.2015, Consiliul de Observatori al Instituției Publice Naționale a Audiovizualului Compania „Teleradio-Moldova” Vă comunică următoarele:

Reieșind din considerentul că noua componență a CO a fost desemnată de Parlamentul R. Moldova la 05 martie 2015, iar Concursul pentru funcția de președinte al Companiei este în desfășurare și avînd în vedere  faptul că începînd cu 05.12.2014, Compania „Teleradio-Moldova” nu are un președinte în exercițiu, care, conform prevederilor art.60, alin. (3) lit.d) din Codul  Audiovizualului, elaborează și propune spre aprobare Consiliului de Observatori Caietul de sarcini, solicităm respectuos amînarea examinării Caietului de sarcini pentru anul 2015, cu remiterea ulterioară spre avizare Consiliului Coordonator al Audiovizualului.

Cu respect, 

Ludmila VASILACHE, 

PREŞEDINTE CO 

S-a votat: „Pentru” – 7 voturi (unanim)

3.1. Membrii CO, în colaborare cu Președintele interimar al IPNA Compania „Teleradio-Moldova”, Alexandru Dorogan, șeful Serviciului Juridic al IPNA Compania „Teleradio-Moldova”, Aleco Vicol, au examinat soluțiile privind alegerea Secretarului CO. S-a convenit că Președintele interimar al IPNA Compania „Teleradio-Moldova” va opera modificări în schema de încadrare a Companiei (schema de personal), care va fi prezentată spre aprobare membrilor CO  la următoarea ședință. 

3.2. Va fi elaborată şi prezentată spre aprobare membrilor CO fişa de post al Secretarului CO. 

S-a votat: „Pentru” – 7 voturi (unanim)

4. Diverse. 
Membrii CO au decis că următoarea ședință va avea loc vineri, 3 aprilie 2015, ora 15:00.
În ordinea de zi au fost incluse următoarele chestiuni: 

1.  Examinarea Raportului de activitatea a IPNA „Teleradio-Moldova” în anul 2014

2.  Operarea modificărilor în schema de încadrare (schema de personal) a IPNA „Teleradio-Moldova”

3.  Stabilirea datei privind desfășurarea concursului pentru funcția de Președinte al IPNA „Teleradio- Moldova” și a concursului pentru funcția de director al postului Radio Moldova.

4. Diverse  

S-a votat: „Pentru” – 7 voturi (unanim)

S-a pus la vot închierea şedinței.

S-a votat: „Pentru” – 7 voturi (unanim)

Durata şedinţei: 15:00-17:00.

Au semnat:
Preşedintele Consiliului de Observatori                                    Ludmila VASILACHE

Secretarul şedinţei Consiliului de Observatori                         Lilia GUREZ

